Gotye

Wouter «Wally» De Backer (født 21. mai 1980 i Brugge i Belgia) kjent under artistnavnet Gotye (), er en belgisk-født australsk instrumentalist, sanger og låtskriver. Artistnavnet «Gotye» er en omskrivning av uttalen til «Gauthier», den franske versjonen av  Gotyes fødenavn «Wouter».

Gotye har utgitt tre studioalbum på eget label, og ett album med remikser av låter fra sine to første album. Han er en av grunnleggerne av indiepop-trioen The Basics, som har gitt ut fire studioalbum og flere andre titler sider 2002. Stemmen hans har blitt sammenlignet med stemmene til Peter Gabriel og Sting. Gotyes 2011-singel «Somebody That I Used to Know» nådde førsteplassen på amerikanske Billboard Hot 100, den femte australske artisten til å oppnå dette, og den andre belgisk-fødte artisten siden The Singing Nun i 1963). Han har vunnet fem ARIA Awards og ble nominert til en MTV Europe Music Awards for beste asiatiske og oseaniske nummer i 2011. To år senere vant han tre Grammy-priser. Gotye har uttalt han han enkelte ganger føler seg «mindre som en musiker, men mer som en kjelepinker».

Bakgrunn 
Han ble født i Brugge i Belgia i 1980 og flyttet til Australia med familien to år senere. Familien bodde først i Sydney, før de bosatte seg i Montmorency, en forstad til Melbourne. Foreldrene valgte å bruke den engelske versjonen av fornavnet hans, Walter, da han ble innskrevet på skolen.

Som ungdom fikk De Backer lidenskap for musikk og lærte seg flere instrumenter, blant andre piano og trommer. I tenårene dannet han bandet Downstares sammen med tre skolevenner. Han studerte siden ved University of Melbourne, der han tok en Bachelor of Arts.
I 2001 spilte De Backer inn sine første låter og ga ut en CD med fire spor, inkludert sangen «Out Here in the Cold». Omtrent samtidig møtte han sangeren og låtskriveren Kris Schroeder, og de to dannet bandet The Basics. Bandet ga ut fire album i årene 2004–2010. Siden ga han ut flere studioalbum på egen hånd.

I 2010 etablerte han et platestudio i en låve på foreldrenes gård og spilte inn sitt tredje album, inkludert låten «Eyes Wide Open» I juli 2011 slapp han oppfølgersingelen «Somebody That I Used to Know» sammen med New Zealand-musikeren Kimbra. Sangen ble svært suksessrik, godt hjulpet av anbefalinger fra Ashton Kutcher og Lily Allen via Twitter, Singelen solgte til 11 ganger platina i Australia og 8 ganger platina i USA. Sangen nådde også førsteplass på singellister i 18 land, inkludert Australia, Belgia, Nederland, Tyskland, Storbritannia og USA.

Den store suksessen gjorde at avisen Australian tok Gotye med på sin liste over de 50 mest innflytelsesrike australske kunstnere og kalte låten for «en av de mest suksessrike sangene i australsk musikkhistorie».

I mai 2017 lanserte De Backer et nytt platemerke, Forgotten Futures.

Diskografi

Album 

 Boardface (2003)
 Like Drawing Blood (2006)
 Making Mirrors (2011)

Priser og nominasjoner

Referanser

Eksterne lenker   
 
 
 
 
 Gotye på AllMusic
 Gotyes musikkvideoer
 Gotyes fulle diskografi 

Fødsler i 1980
Australske sangere
Australske musikere
Belgiske musikere
Grammy Award-vinnere
Personer fra Brugge
Personer fra Melbourne